b'\n_START_ARTICLE_\nMoskovan riemukaari\n_START_PARAGRAPH_\nMoskovan riemukaari (ven. \xd0\x9c\xd0\xbe\xd1\x81\xd0\xba\xd0\xbe\xcc\x81\xd0\xb2\xd1\x81\xd0\xba\xd0\xb8\xd0\xb5 \xd0\xa2\xd1\x80\xd0\xb8\xd1\x83\xd0\xbc\xd1\x84\xd0\xb0\xcc\x81\xd0\xbb\xd1\x8c\xd0\xbd\xd1\x8b\xd0\xb5 \xd0\xb2\xd0\xbe\xd1\x80\xd0\xbe\xcc\x81\xd1\x82\xd0\xb0, Moskovskije Triumfalnyje vorota) on riemukaari Pietarin kaupungissa Ven\xc3\xa4j\xc3\xa4ll\xc3\xa4. Portti on rakennettu uusklassiseen tyyliin. Riemukaari rakennettiin Ven\xc3\xa4j\xc3\xa4n voitettua sodassa Osmanien valtakunnan. Porttia alettiin rakentaa vuonna 1834, ja se valmistui vuonna 1838. Portti on tehty melkein kokonaan valuraudasta. Moskovan riemukaaren on suunnitellut arkkitehti Vasili Stasov, joka on suunnitellut my\xc3\xb6s Narvan riemukaaren, joka my\xc3\xb6s sijaitsee Pietarin kaupungissa. Riemukaari painaa noin 450 tonnia. Vuonna 1936 portti aiottiin siirt\xc3\xa4\xc3\xa4 Moskovan aukion puistoon, mutta toisen maailmansodan sytytty\xc3\xa4 portti j\xc3\xa4ikin Pietarin kaupunkiin, koska portti vaurioitui saksalaisten pommittaessa kaupunkia. Portti korjattiin vuosina 1958\xe2\x80\x931960.'